'गांगुली को आईपीएल छोड़ देना चाहिए'  
गांगुली पर किसी फ्रेंचाइजी द्वारा बोली नहीं लगाने से निराश उनके पूर्व कोच देबू मित्रा का कहना है कि गांगुली को प्रतिष्ठा गंवाने के बजाय आईपीएल छोड़ देना चाहिए।
आईपीएल की नीलामी प्रक्रिया के पहले दिन पूर्व कप्तान सौरव गांगुली पर किसी फ्रेंचाइजी द्वारा बोली नहीं लगाने से निराश उनके पूर्व कोच देबू मित्रा का कहना है कि गांगुली को लोगों की नजरों में अपनी प्रतिष्ठा गंवाने के बजाय आईपीएल को छोड़ देना चाहिए।  गांगुली को उनके करियर के शुरुआती सालों में कोचिंग दे चुके मित्रा ने राजकोट से बताया कि गांगुली को अनिल कुंबले से सीख लेते हुए क्रिकेट प्रशासन में हाथ अजमाना चाहिए।  उन्होंने कहा, हम उससे (गांगुली) क्रिकेट को दूर नहीं कर सकते। उस जैसे महान क्रिकेटर के लिए खेल हमेशा उससे जुड़ा रहेगा। लेकिन हर किसी को एक समय पर जाकर (क्रिकेट खेलना) छोड़ना पड़ता है। प्रतिष्ठा खोने के बजाय छोड़ना बेहतर होता है।